As jy graag in ’n borrelbad op ’n houtdek wil lê tydens sonsondergang met ’n glas wyn of sjampanje saam met jou geliefde, dan is die romantiese Love Bubble ideaal vir jou.
Dié romantiese solder het karakter en is op ’n plaas 15 km buite Lutzville in Namakwaland geleë. Skaars voëlspesies kan by die pragtige Olifantsrivier gesien word en dis ’n heerlike plek vir visvang.
The Love Bubble is rustiek, maar het ook ’n klassieke Franse bekoorlikheid. Daar is soliede houtmeubels in die slaapkamer, granietoppervlaktes in die kombuis, kandelare, Queen Anne-meubels, 100% luukse, wit katoenbeddegoed en pragtige uitsigte…
The Love Bubble is rustiek, maar het ook ’n klassieke Franse bekoorlikheid. Daar is soliede houtmeubels in die slaapkamer, granietoppervlaktes in die kombuis, kandelare, Queen Anne-meubels, 100% luukse, wit katoenbeddegoed en pragtige uitsigte vanuit elke hoek, behalwe die badkamer. Daar is ’n binnebraai/kaggel, ’n buitebraai op die dek asook ’n spabad. Die eenheid het 'n dubbelbed en 2 enkelbeddens wat geskik is vir kinders. Daar is ook 'n binnebraai, asook 'n braai op die dek en 'n spabad. Ons voorsien luukse japonne vir ons gaste, warmwaterbottels en 'n elektriese kombers. Ons het ook lanseergeriewe vir bote, so bring gaste kan hulle boot saambring.
The Love Bubble is ideaal vir ’n naweekwegbreek om jou batterye te herlaai, of vir ’n rustige, spesiale tydjie saam met jou geliefde. Geniet ’n heerlike wandel op die plaas of ’n sjampanje-ontbyt op die oewer van die rivier.